Mimeskid

“Mimeskid” oli pantomiimilavastus, mille 1981. aastal tõi teatris Vanemuine lavale Kalle Kurg. Selle lavastusega jõudis esmakordselt eesti kutselise teatri ajaloos lavale kogu õhtut täitev moodsa pantomiimi võtetega loodud algupärane lavateos, mille jaoks loodi ja kohandati algupärane muusika. Uudissõna "mimesk" autor on Ain Kaalep, kes lõi selle sama lavastuse tarbeks.Mimeskid. "Rändlinnu lend", "Pärjaballaad", "Valgus". (Kavaleht). Tartu, Vanemuine 1981.

Lavastuse andmed

Esietenduse kuupäev: 14.11.1981 
Teater, mängukoht: Vanemuine 
Lavastuse pealkiri: “Mimeskid” (“Valgus”, “Pärjaballaad”, “Rändlinnu lend”)
Alusteose autor: Kalle Kurg (käsikiri) 
Lavastaja: Kalle Kurg (külalisena; ideekavand, tööstsenaarium ja liikumisjoonis koos seade põhimõtetega). 
Lavastaja assistent: Maret Kristal (liikumisseade: elementide kohandamine) 

Muusika 
Lepo Sumera. (“Pärjaballaad”) Esitaja: ansambel Hortus Musicus 
Sven Grünberg (“Valgus”). Esitaja: autor 
Sven Grünberg (“Rändlinnu lend”) Esitaja: autor

Lavakujundus
Kunstnik: Kalle Kurg (külalisena, eskiis)
Arhitektuuriline lahendus: Harri Lindemann (külalisena)
Tehniline konstrueerimine: Rein Randväli (külalisena)
Kostüümikunstnik: Mari Kurismaa (külalisena) 

Külalisetendused
Terviketendused Leedus (Kaunas), Venemaal (Peterburi, festival “Miimiparaad ’82 (Mim-parad '82); Moskva, rahvusvahelise pantomiimifestivali 1985); etenduse "Mimeskid" üksikosade esitamine Soomes (Kuopios) ja Belgias (1989).

Salvestised 
Etendust on 1982–1985 filmitud (Anne Dieme, ÜRKI diplomitöö mimeski "Rändlinnu lend põhjal") ja salvestatud kinoringvaadete ja televisiooni (ETV-s Jaanus Nõgisto) jaoksMimoturniir teatrimajas." – Noorte Hääl 28.05.1983, 29.05.1983 ,

Rollid ja osatäitjad
”Valgus” 
Pime – Aivar Kallaste, Gennadi Korotkin
Tema – Maret Kristal
”Pärjaballaad”
Hirmutis/ Pärjaga tüdruk – Maret Kristal
Graatsiad – Mare Tommingas, Jelena Tšaulina, Sirre Oengo, Rita Õunapuu, Eva Ots, Anu Kanarik
”Rändlinnu lend”
Olend/Lind – Maret Kristal

Etenduse sisu lühikirjeldus
”Valgus”. Ekslev Pime kohtab oma eluteel Teda. Tekib vastastikune usaldus ja nad hakkavad minema koos. Tema, nägija, soovib, et Pime ületaks endas vaeva, mille on tekitanud valguse kaotus ja usaldaks sisemist valgust enda sees. Pime ei mõista valguse loomust ega söanda käia teel, kus valgus, mis annab nägemise, võib selle ka võtta. Ikka ja jälle kaotavad nad teineteise ja peavad teineteist leidma – kuni Tema astub absoluutsesse valgusse. Tema koosolemine valgusega selle täies jõus loob taas usalduse tema ja Pimeda vahel ja nad saavad edasi minna.
”Pärjaballaad”. Unistav tüdruk, kes näeb välja nagu hirmutis, kohtub kaunite graatsiatega. Nood kiusavad teda ja kisuvad mängu, mille käigus hakkab mäng nende kõigi üle valitsema ning muutub ohtlikuks surnukstantsitamiseks, millest on võimatu vabaneda. Taevas variseb ja neelab kõik.
"Rändlinnu lend". Mittemiskis tekib elu. Elu hakkab tühjuse müras liigutama, sünnib abitu olend, kes väljub oma algse olemise munast ning avastab nagu linnupoeg hirmutavat ja ometi kutsuvat maailma, mis osutub mõõtmatult suuremaks, kui oskaks ette kujutada. Maailma kompimine tõstab ta jalgele, kasvatab linnuks. Too tõuseb jalgele, tunneb endas tungi lennata, kuid peab ületama aimuse mittemiskist. Salajast seletamatut tungi tundes proovib ta lendu tõusta, kuni see õnnestub. Lend kulgeb mustas tühjuses, kuni ta võidab enda ja kõik muutub täiesti valgeks, selgeks nagu tühi taevalaotus.

Lavastus
Lavakujundus 
Spetsiaalselt konstrueeritud lavaseadmestik: jalgadel seisvate ja eri kõrgusega sõõrjate “taldrikute” jada, millel liikumine lõi assotsiatsiooni “õhus liikumisest”. Igas osas olid “taldrikud” paigutatud erinevalt ja andsid kas assotsiatsiooni teega või ruumistruktuuri. Osas “Rändlinnu lend” lisandus neile pöörlev tahvel, mis reageeris miimi liigutustele, nii et must tühi pind asendus lõpuks valge tühja pinnaga. Peterburis antud etendustel lasti "Pärjaballaadi" lõpul punaseks muutunud valguses osalistele peale langeda lava täitev "hõõguv" linik. 
Valgusrežii 
"Taldrikute” sisse olid ehitatud valgusallikad. Nende ja tavavalgusallikatega loodud efekte kasutati kohati selleks, et näidata eri valgusi “tegelastena”, kes reaalseid tegelasi mõjutasid. Peterburis antud etendustel lisandusid laserefektid: kiired ja õhus liikuvad valguspunktid laval ja vaatajate peade kohal saalis. Etenduse algul ja osade vahel loetud vahetekstide ajal projitseeriti kinnisele eesriidele valguspunkt. 
Lavaline liikumine 
Klassikalise pantomiimi võtted olid seotud tantsulise liikumisega ja võtetega teistest liikumisvormidest. 
Vahetekstid
Sõnalised vahetekstid, sugestiivsed poeetilised kujundiarendused etenduse eri osade vahel jätsid mulje imaginaarsest sisekõnest ja olid järgnevalt vaataja silmale avaneva pantomiimilise liikumisega dialoogis. Tekstid esimese osa eel ja osade vahel: Kalle Kurg Kavalehel. Vt ka raamat: Kalle Kurg. "Pimeduse värvid" 1960–1990, Tallinn, Virgela 1999, lk 206, “Rada” (“Valgus”), lk 205 “Katkemine” (“Pärjaballaad”), lk 209 “Pilt” (“Rändlinnu lend”)
Trükised 
Plakat. Autorid: Villu Järmut ja Enn Kärmas 
Plakat. Autorid: Villu Järmut ja Enn Kärmas. (Sama motiiv leidub lavastuse kavalehe kaanel.) 
Üldine kavaleht: (Ülo Vilimaa saatesõna, Ain Kaalepi seletus uudissõna “mimesk” sünni kohta; autoritest ja peategelasest, luuletekstid. Neljavärvitrükis kaas, mustvalge sisu fotograafika ja fotodega. (Sama tekstitõlkena vene keeles.) 
Osade kavalehed: kolm värvifotoga, kolm mustvalges fotograafikaga.

Tunnustus
Preemia: tantsija Aivar Kallaste – hooaja 1981/82 noorte lavajõudude ülevaatuse medal ja II rahaline preemia (osatäitmised 'Tantsu sünnis', Petja 'Petjas ja hundis', Pime 'Valguses' (lavastuses 'Mimeskid') ja teised osatäitmised) 
Rahvusvaheline pantomiimifestival Moskvas 1985: diplom lavastusele (festivali kõrgeim tunnustus)
Teatriliidu aastapreemia 1981 etenduse esitlemise eest : Kalle Kurg; Villu Järmut, Enn Kärmas

Viited

Kirjandus
Evald Kampus. "Mimeskid" "Vanemuises". Kahe fotoga (Raivo Velsker) osadest “Pärjaballaad” ja “Valgus”). – Edasi 14.11. 1981
 Lühiteade etendusest, kahe fotoga (Raivo Velsker, osad “Rändlinnu lend” ja “Pärjaballaad” – Sirp ja Vasar 20.11.1981
Valdek Pütsep. "Mimeskid". – Edasi 7.01.1982
“Terpsichorest Tartus ja Tallinnas, eelkõige aga Novosibirskis.” (Muljed eesti balletist ja pantomiimist.) Novosibirski Akademgorodoki koreograafiahuviliste klubi “Terpsichore” presidendi Gennadi Alferenko intervjuu Toomas Bekkerile. Kahe fotoga (“Vanemuise “Mimeskid” – M. Kristal; teatristuudio “Litsedei” miimid). – Sirp ja Vasar 12.02.1982 
"Mimeskid. RAT "Vanemuise" etendus." Arvustused: Ene Paaver, Alo Põldmäe, Enn Siimer. – Noorte Hääl 14.02.1982.
Larissa Melnikova. (Peterburi teatriteadlane.) ""Mimeskidest" ja pantomiimist üldse." (Pärast RAT Vanemuise etendusi Venemaal ja Leedus.) – Sirp ja Vasar 12.08.1983
 "Mimeskid" eesti pantomiimi arengupildis ja maailma pantomiimisuundade taustal. Ülevaates (raamatus): Karl Toepfer. Pantomime in Cold War Eastern Europe. Pantomime in Soviet Russia. Estonia. – In: Pantomime: The History and Metamorphosis of a Theatrical Ideology, pp. 1100–1121. (Mimesques, pp.1114–1121). The most recent revision of the text is August 31, 2021 
"Mimeskid" teatris Vanemuine (“Valgus”. “Pärjaballaad”. ”Rändlinnu lend.”) 
Maret Kristal mimeskis "Rändlinnu lend" (lavastus "Mimeskid", teater Vanemuine 1981).

Kategooria:Pantomiim